Jeg har følgende spørsmål til finansministeren: «Skattedirektoratet har endret søkekriteriene i folkeregisteret. Denne endringen gir mange praktiske problemer, spesielt for private helsetjenesteleverandører. Tidligere kunne man søke på pasientens fødselsdato, samt på deler av for- og etternavn. De nye reglene gjør at man må bruke 11 siffer i personnummer, samt hele for-, mellom- og etternavn for å søke opp pasienten. Hvorfor skal private helseleverandører underlegges strengere krav til personvern enn offentlige som er deres bestiller?»